দৌড় আমাদের দারুণ কর্মশক্তি যোগায়। দৌড়ানোর সময় আমাদের পেশিগুলো উদ্দীপিত হয়, শরীরের সংযোগস্থলগুলোর কার্যক্ষমতা বাড়ে। এছাড়া দৌড়ানোর সময় প্রতিটা পদক্ষেপের প্রতি নজর রাখতে হয় তাই এ সময় আমাদের মস্তিষ্কের কাজ বেড়ে যায়। দৌড় শেষ করার পরে সবচাইতে গুরুত্বপূর্ণ সময় অর্থাৎ রিকভারি পর্যায় শুরু হয়। সমস্যা হল দৌড়ের ব্যাপারে যতটা মনোযোগ দেই আমরা তার সামান্য অংশও রিকভারি পর্যায়ে দেইনা। কিন্তু দেওয়াটা গুরুত্বপূর্ণ। নাহয় নানারকম দীর্ঘমেয়াদি শারীরিক ক্ষতি হতে পারে। আসুন দেখে নেই দৌড়ানোর পরপর কোন কোন ভুলগুলো আমাদের এড়িয়ে চলা উচিৎ।